খোঁচাটা ঠিক জায়গাতে গিয়ে লেগেছে দেখা গেল। হঠাৎ মানুষটির চোখদুটোতে যেন বিদ্যুতের একটা ঝিলিক খেলে গিয়েই ফের শান্ত হয়ে এলো তারা। আস্তে আস্তে তিনি বললেন, "আই অ্যাম সরি ফরিদা। এতোগুলো বড়ো বড়ো সিদ্ধান্ত নেবার আগে, তোমার যে নিজেকে অ্যাডজাস্ট করবার জন্য কিছু সময়ের প্রয়োজন সেটা বোঝা আমার উচিৎ ছিলো। আফটার অল, ফর আ গার্ল অব ইয়োর সোশিওইকনমিক ব্যাকগ্রাউণ্ড, ইটস অলমোস্ট আ সিণ্ডারেলা অ্যাফেয়ার। ঠিক আছে তবে। কতদিন থাকতে চাও বাড়িতে? আ ফোর্টনাইট উইল ডু, আই বিলিভ! আমি তাহলে ডঃ নকভিকে সেইমতোই---"